Beurtkrag Saterdag toegepasArgieffoto “Dit spyt Eskom om aan te kondig dat fase 1-beurtkrag vandag van 08:00 tot 22:00 toegepas sal word,” het die kragvoorsiener gesê. “Enige onverwagte veranderinge op netwerk wat reeds onder druk is, kan met kort kennisgewing tot ’n verandering in die fase lei.” Eskom het reeds verskeie kere die week beurtkrag toegepas. Die kragvoorsiener het ook Vrydag aangekondig dat hy ŉ dringende aansoek by die Nasionale Energiereguleerder (Nersa) ingedien het om die elektrisiteitstarief met 25,3% te verhoog vir die 2015/16-boekjaar. Eskom het die afgelope ruk sogenaamde “instandhoudingsfeeste” gehou waartydens ingenieurs grootskaalse instandhouding gedoen het om gereed te maak vir die winter. Brian Molefe, Eskom se waarnemende uitvoerende hoof, het vroeër aan parlementslede gesê Eskom sal teen die einde van vanjaar ŉ bykomende 3 000 MW moet kry. Eskom spook om die ligte aan te hou weens een van sy steenkoolbergingsilo’s wat ineengestort het, dieseltekorte en instandhoudingsprobleme.